CELEX: 62008TN0350
Language: lt
Date: 2008-08-22 00:00:00
Title: Byla T-350/08 2008 m. rugpjūčio 22 d. pareikštas ieškinys byloje Papierfabrik Hamburger-Spremberg prieš Komisiją

25.10.2008   
            
            
               LT
            
            
               Europos Sąjungos oficialusis leidinys
            
            
               C 272/43
            
         2008 m. rugpjūčio 22 d. pareikštas ieškinys byloje Papierfabrik Hamburger-Spremberg prieš Komisiją
   
   (Byla T-350/08)
   (2008/C 272/86)
   Proceso kalba: vokiečių
   Šalys
   
      Ieškovė: Papierfabrik Hamburger-Spremberg GmbH & Co KG (Šprembergas, Vokietija), atstovaujama advokato S. Polster
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti skundžiamą 2008 m. balandžio 2 d. Komisijos sprendimą K (2008) 1107 galutinis valstybės pagalbos byloje Nr. 582/2007 — Vokietija, pagal kurį regioninė pagalba Propapier PM 2 GmbH & Co KG yra suderinama su EB Sutartimi;
            
         
               —
            
            
               priteisti iš Europos Bendrijų Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė ginčija 2008 m. balandžio 2 d. Komisijos sprendimą K (2008) 1107 galutinis, kuriuo Komisija pripažino Vokietijos Federacinės Respublikos regioninę pagalbą, suteiktą Propapier PM 2 suderinama su EB Sutartimi.
   Pagrįsdama ieškinį, ieškovė pateikia tris pagrindus.
   Pirma, ji teigia, kad Komisija, nepradėjusi formalios tyrimo procedūros, pažeidė EB 88 straipsnio 2 dalį, Reglamento (EB) Nr. 659/1999 (1) 4 straipsnį ir 2007–2013 m. nacionalinių regioninės pagalbos teikimo gairių (2) 68 ir paskesnius punktus.
   Antrajame pagrinde ieškovė nurodo pareigos motyvuoti pažeidimus regioninės pagalbos teikimo gairių specialaus pobūdžio atžvilgiu, taip pat susijusius su būtinumu atsižvelgti į seno popieriaus prekybos grandinės pradžioje esančią rinką, palyginti su banguoto kartono rinka, ir su pagalbos gavėjos Propapier PM 2 konkurencinės situacijos ištyrimu šiose rinkose, bei banguoto kartono prekybos grandinės pabaigoje esančioje rinkoje.
   Galiausiai, ieškovė pabrėžia regioninės pagalbos, suteiktos Propapier PM 2, nesuderinamumą su bendrąja rinka, nurodydama konkurencijos iškraipymą, susijusį su investiciniu projektu iš viso trijų atitinkamų produktų rinkose.
   
      (1)  1999 m. kovo 22 d. Tarybos reglamentas (EB) Nr. 659/1999, nustatantis išsamias EB Sutarties 93 straipsnio taikymo taisykles (OL L 83, p. 1).
   
      (2)  OL C 54, 2006, p. 13.